[{"text_idx": "#000000", "text": "Disgwyl i gyngor sir godi ysgol Gymraeg a 200 o dai ym Mhorth Tywyn"}, {"text_idx": "#000001", "text": "Disgrifiad o\u2019r llun, Cafodd caniata\u0302d cynllunio ar gyfer safle cyn weithfeydd Grillo ei wrthod yn 2013"}, {"text_idx": "#000003", "text": "Am ddegawdau mae pobl leol wedi bod yn ymgyrchu am ysgol newydd, gan ddadlau bod yr adeilad presennol yn rhy fach a bod y rhan fwyaf o blant yn cael eu dysgu mewn cabanau."}, {"text_idx": "#000004", "text": "Ym mis Ebrill cafodd y cynllun i ddatblygu hen safle diwydiannol yn ardal yr harbwr ei gymeradwyo ond fe wnaeth gwrthwynebwyr apelio i Lywodraeth Cymru am fod y datblygiad mewn ardal \"oedd yn dioddef o lifogydd\"."}, {"text_idx": "#000006", "text": "Byddai'r datblygiad yn golygu codi 230 o dai, siopau a chyfleusterau hamdden ar safle hen ffatri gemegau Grillo."}, {"text_idx": "#000007", "text": "Gerllaw bydd ysgol Gymraeg newydd yn cael ei chodi gyda lle i 375 o blant ."}, {"text_idx": "#000008", "text": "Cafodd yr ysgol bresennol ei hagor yn 1972 ond, yn o\u0302l ymgyrchwyr, mae wedi bod yn orlawn am flynyddoedd."}, {"text_idx": "#000009", "text": "\"Roedd yr ysgol bron yn rhy fach pan gafodd ei hagor,\" meddai Angharad Griffin, un o'r ymgyrchwyr."}, {"text_idx": "#000010", "text": "\"Roeddwn i yn un o'r disgyblion cyntaf ac roedd yna un neu ddau gaban yna bryd hynny. Erbyn hyn, mae fy mhlant i yn yr ysgol ac mae'r rhan fwya o'r plant yn cael eu dysgu mewn cabanau."}, {"text_idx": "#000011", "text": "\"Rwy'n falch bod y sir yn mynd i godi ysgol newydd. Dwi ddim yn gwybod am y safle newydd a bydd yn rhaid aros a gweld, ond bydd pawb yn hapus bod yna ysgol newydd yn mynd i ddod.\""}, {"text_idx": "#000012", "text": "Cafodd caniata\u0302d cynllunio ar gyfer safle cyn-weithfeydd Grillo ei wrthod yn 2013 oherwydd pryderon am lifogydd."}, {"text_idx": "#000013", "text": "Ond, yn o\u0302l swyddogion cynllunio, mae'r risg o lifogydd yn is a mapiau llifogydd wedi cael eu newid."}, {"text_idx": "#000014", "text": "Disgrifiad o\u2019r llun, Yn o\u0302l ymgyrchwyr, mae'r rhan fwyaf o blant yn cael eu dysgu mewn cabanau"}, {"text_idx": "#000015", "text": "Prif StraeonYsgolion o Gymru wedi wynebu trafferthion yn DoverPublished2 awr yn o\u0302lPencampwriaeth y Chwe Gwlad: Yr Alban 22-34 CymruPublished4 awr yn o\u0302l'Rhesymol' i newid arwyddair 'byd gwyn' eisteddfodPublished16 awr yn o\u0302l"}, {"text_idx": "#000020", "text": "'Rhan fach iawn o hanes Affrica ydi caethwasiaeth'"}]